جابز د جان اسکالی، دیووندار دماتری شرکت اپل، دباره کم بیین عمر آئمی چنی گوته که : «همهٔ ایما گات و دم فره کمی ری زمین داریمو. سی یه نه که ایما فقط فرصت داریمو که یه گل کار یا دو گل کار نه انجوم بیمو. هیژ کس نؤنه که چنی زئشت داره. مه ئم نؤنم. ولی حس میکم که واس تا جوونم و می تونم هرچی با د ای کاریا نه انجوم بئم.» وه د سال ۲۰۰۵ د گوته یا نوم دیارش د دونسمنیجا استنفورد ویر و باوریاشه دباره مرگ و زنئی و کم بیین عمر د خوئی نشو ده: د او گاتی که فرگ میکم د ای زی یا میمرم، وه بیترین اوزاره که وم کمک میکه که بیترین گزینه یا نه انتخاو بکم.